Jens Smærup Sørensen modtog onsdag den eftertragtede litteraturpris De Gyldne Laubær for romanen "Mærkedage". Det skriver Berlingske Tidende.

Det kom som en stor overraskelse for den nordjyske forfatter, at det var ham der havde vundet De Gyldne Laubær. Faktisk med 30 procent flere stemmer end nærmeste konkurrent. Prisen uddeles af danske boghandlere og deres medhjælpere, og med æren følger samtidigt en check på 10.000 kroner. Meget populær roman - Jeg har jo skrevet bøger i årevis, men ingen af dem har fået tilnærmelsesvis så stor udbredelse som "Mærkedage", siger en glad prisvinder til Berlingske. Romanen har solgt 50.000 eksemplarer og det er meget mere end den - iøvrigt meget anerkendte - forfatters tidligere værker har solgt. Flere nomineringer Bogen er nomineret til endnu en pris, nemlig Læsernes Bogpris, som uddeles af Berlingske Tidende og Danmarks Biblioteksforening i fællesskab. Desuden er "Mærkedage" nomineret til noget af det fineste, der overhovedet kan overgå en forfatter: nemlig Nordisk Råds Litteraturpris på 350.000 kroner.